कोलार के वार्ड 80 और 83 में भी हॉकर्स कॉर्नर नहीं बनाए गए हैं। वार्ड 80 के पार्षद रवींद्र यति का कहना है कि हॉकर्स कॉर्नर बनाने के लिए जगह प्रस्तावित है और जल्द ही निर्माण शुरू किया जाएगा। वहीं दूसरी ओर जोन 18 की अध्यक्ष एवं वार्ड 83 की पार्षद मनफूल मीणा तो अपने ही दल के विधायक पर आरोप लगा रही हैं कि उनकी वजह से हॉकर्स कॉर्नर समेत अन्य विकास कार्यों में नगर निगम अधिकारी अडंग़ा लगाए हुए हैं। जिससे रहवासी खासे परेशान हैं। मीणा के मुताबिक जो विकास कार्य किए जा रहे हैं वे भी गुणवत्तापूर्ण नहीं हैं।